**Consell de Policia 06/02/25**

Ahir, 6 de febrer de 2025, va tenir lloc l’últim Consell de la Policia abans de les eleccions sindicals. Aquí teniu un resum de temes tractats:

**-Previsió**:

* La convocatòria d’accés a Mossos 2025 (oferta d’ocupació pública) està prevista pel segon trimestre de 2025.
* Les bases per a la convocatòria de 25 places d’inspector/a i 10 d’intendent/a es publicaran el 24 de febrer. (Hem demanat que valorin diferenciar l’examen de la via interna de l’externa. Deixar a la via interna únicament un cas pràctic, i la via externa un test i un cas pràctic, molts sotsinspectors/es ja esteu ocupant places d’inspector/a i podríem evitar dedicar el poc temps lliure que us queda a estudiar un test. Amb el cas pràctic creiem que ja tenen prou informació per decidir si “et volen o no”).
* Concurs de promoció d’ascens a capo/serg/sots: es vol fer territorialitzada, però cal modificar el decret de provisió. S’espera tenir-lo a finals de 2025. Si no s’arriba a temps de modificar el decret, es publicarà sense territorialitat.
* Concurs Família investigació: es publicarà al segon trimestre de 2025
* Concurs de Trànsit: Ara per ara no contemplen fer-lo aquest 2025.
* Temaris: Informen que similars, tret de les actualitzacions normatives.

**-Funció pública:**

De l’increment del 0,5% retroactiu de l’1 de gener de 2024 informen que estan esperant l’acord de ministres i aleshores s’aplicarà a la següent nòmina amb un marge de 3-4 setmanes. Sobre l’increment retributiu de 2025, encara no tenen informació del govern central. Del FAS i Pla de Pensions, continuaran retallats.

**-Negociacions i comissió de seguiment de l’acord:**

Demanem reprendre les negociacions sobre el pla de carrera que ha de millorar les condicions econòmiques de tot el CME, i que és fruit de l’últim acord signat. S’excusen dient que hi ha procés electoral sindical. Considerem que no ha de dependre del resultat electoral, igual amb la convocatòria de la comissió de l’acord per continuar millorant les seves interpretacions i evitar reclamacions per la mala interpretació que fan d’algun punt de l’acord.

**-Grup de treball passi del C1 al B:**

Ens informen que segueixen els tràmits a funció pública, pendents dels acords normatius per crear el Grup B. Un cop creat valoren passar a efectes laborals directament tota l’escala intermèdia amb 5 anys d’antiguitat a la categoria. ISPC informa que segueix els seus tràmits pel reconeixement a efectes acadèmics i informa del projecte d’ordre que està tramitant el ministeri per l’equivalència de sergent/a a tècnic superior, però demanen tenir batxillerat o equivalent. Sabíem que seria llarg i complicat, però S’ACONSEGUIRA.

**-Reconeixement de determinats llocs de l’Escala Intermèdia:**

Continuen insistint que cal reconèixer la feina que feu cada dia molts comandaments que esteu en llocs que s’han creat i no consten a la RLT, és picar pedra, però seguirem. Després de molt insistir ara ja s’ha aconseguit reconèixer a la RLT la plaça CAP UNITAT REGIONAL D'INVESTIGACIÓ D'ACCIDENTS. De moment han creat la de Granollers. Seguirem per crear la resta del territori i totes aquelles places que estem treballant amb l’acord de 2023.

**-Modificació de Normativa:**

Ens informen que la modificació del règim disciplinari, està pendent d’una llei com la d’acompanyament de pressupostos que pugui modificar la 10/94, i si no iniciarien una modificació de la llei directament, però és molt més llarg. La modificació del decret d’uniformitat i el decret de provisió de llocs de treball segueixen el tràmit normatiu, aquest 2025 haurien d’estar publicats, necessari per treure el concurs específic.

**-Vehicles:**

El director informa que té pendent de publicar la instrucció que regularà la utilització dels vehicles de paisa de comandaments.

Restem a la teva disposició per qualsevol dubte o ampliar informació d’algun dels punts.

**RECORDA QUE TENS A INTRANET EL CENS PROVISIONAL, REVISA QUE ESTIGUIS PER PODER VOTAR EL DIA 13 DE MARÇ.**

Som sergents/es i sotsinspectors/es com tu.

# Afilia't i participa en el projecte de l’escala intermèdia.